หุ้นเช้า24ส.ค.ร่วง 4.64  จุด ตามภูมิภาค
หุ้นเช้าร่วง 4.64 จุด ลงตามภูมิภาคกังวลเศรษฐกิจโลกชะลอตัว
24 ส.ค. 2555

หุ้นเช้าร่วง 4.64 จุด ลงตามภูมิภาคกังวลเศรษฐกิจโลกชะลอตัว
ดัชนีหุ้นไทยปิดทำการในช่วงครึ่งวันเช้าของวันที่24ส.ค.ที่ระดับ1,233จุดลดลง4.64จุดด้วยมูลค่าการซื้อขาย13,650.86ล้านบาท
ทั้งนี้ มี 3 หลักทรัพย์ที่ทำให้ตลาดหุ้นไทยวันนี้ยืนในแดนลบ คือ  PTT  ปิดที่ระดับ 329 บาท ลดลง 5.00 บาท ราคาหุ้นที่ปรับลดลงมีผลต่อตลาด –1.7328 จุด, PTTGC ปิดที่ระดับ 63.00 บาท ลดลง 1.50 บาท ราคาหุ้นที่ปรับลดลงมีผลต่อตลาด –0.8204จุด และ BIGC ปิดที่ระดับ 189.00 บาท ลดลง 5.00 บาท ราคาหุ้นที่ปรับลดลง มีผลต่อตลาด -0.5005 จุด ส่วนหุ้นที่ดันดัชนีฯ มากที่สุด คือ ADVANC ปิดที่ระดับ 222 บาท เพิ่มขึ้น 5.00 บาท ราคาหุ้นที่ปรับเพิ่มขึ้นมีผลต่อตลาด 1.8037 จุด BGH ปิดที่ระดับ 103.00 บาท เพิ่มขึ้น 3.00 บาท ราคาหุ้นที่ปรับเพิ่มขึ้นมีผลต่อตลาด 0.5625 จุด และ TF ปิดที่ระดับ 179.00 บาท เพิ่มขึ้น 22.00 บาท ราคาหุ้นปรับเพิ่มขึ้นมีผลต่อตลาด 0.4805 จุด
นักวิเคราะห์จากบล.เคจีไอ(ประเทศไทย)ระบุว่าดัชนีหุ้นไทยเปิดตลาดวันนี้เป็นไปในทิศทางเดียวกับตลาดหุ้นทั่วโลกที่ปรับตัวลดลงหลังจากนักลงทุนมีความกังวลต่อการขยายตัวของเศรษฐกิจโลกขณะเดียวกันความหวังในการออกมาตรการกระตุ้นเศรษฐกิจของธนาคารกลางสหรัฐ(เฟด)หรือออกQE3เริ่มมีเสียงที่แตกอย่างหนังหลังนายเจมส์ บูลลาร์ด ผู้ว่าสาขาเซ็นหลุยส์ ชี้ว่ารายงานการประชุมเฟดที่เชียร์ให้มี QE3 นั้นล้าสมัยแล้ว และข้อมูลสหรัฐฯ ช่วงหลังๆ ดีขึ้น
ขณะที่เช้านี้ นายชาร์ลส อีแวนส์ ผู้ว่าชิคาโก เชียร์ให้คงนโยบายการเงินผ่อนคลายและมีนโยบายใหม่ๆ ออกมามากกว่านี้ โดยอ้างถึงการว่างงานที่ยังสูงและเงินเฟ้ออยู่ในระดับต่ำ ดังนั้นภาพรวมตลาดจะไม่เล่นเรื่องQE3 มากนักในระยะสั้น เพื่อรอความชัดเจนว่านี้จากการแถลงของนายเบน เบอร์นานกี ในวันที่ 31 ส.ค.นี้ ส่วนในฝั่งยุโรปนั้นค่าเงินยูโรแข็งขึ้นต่อเนื่องแม้ความหวัง QE3 ลดลง